“Valyuta birjasi faoliyatini litsenziyalash tartibi to‘g‘risidagi nizomni tasdiqlash haqida”gi qarorga o‘zgartirish va qo‘shimchalar kiritish haqida

O‘zbekiston Respublikasining “O‘zbekiston Respublikasining Markaziy banki to‘g‘risida”gi va “Litsenziyalash, ruxsat berish va xabardor qilish tartib-taomillari to‘g‘risida”gi qonunlari hamda O‘zbekiston Respublikasi Prezidentining 2020-yil 24-avgustdagi PF-6044-son “Litsenziyalash va ruxsat berish tartib-taomillarini tubdan takomillashtirish chora-tadbirlari to‘g‘risida”gi Farmoniga muvofiq O‘zbekiston Respublikasi Markaziy banki boshqaruvi qaror qiladi:
 1. O‘zbekiston Respublikasi Markaziy banki boshqaruvining 2016-yil 23-apreldagi 12/1-son “Valyuta birjasi faoliyatini litsenziyalash tartibi to‘g‘risidagi nizomni tasdiqlash haqida”gi qaroriga (ro‘yxat raqami 2788, 2016-yil 18-may) (O‘zbekiston Respublikasi qonun hujjatlari to‘plami, 2016-y., 20-son, 227-modda) ilovaga muvofiq o‘zgartirish va qo‘shimchalar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. Muqaddimadagi “Faoliyatning ayrim turlarini litsenziyalash to‘g‘risida” degan so‘zlar “Litsenziyalash, ruxsat berish va xabardor qilish tartib-taomillari to‘g‘risida” degan so‘zlar bilan almashtirilsin.
 2. Nizomda:
 a) muqaddima quyidagi tahrirda bayon etilsin:
 “Mazkur Nizom valyuta birjasi faoliyatini litsenziyalashni tartibga soladi.”;
 b) 6-bandning “a” kichik bandi quyidagi tahrirda bayon etilsin:
 “a) litsenziya berish to‘g‘risida ariza, unda quyidagilar ko‘rsatiladi: litsenziya da’vogarining nomi va tashkiliy-huquqiy shakli, joylashgan joyi (pochta manzili), soliq to‘lovchining identifikatsiya raqami (STIR), elektron pochta manzili, bank hisobvarag‘i rekvizitlari;”;
 v) 10-band quyidagi tahrirda bayon etilsin:
 “10. Litsenziyalovchi organ litsenziya berish to‘g‘risidagi arizani mazkur Nizomning 6-bandida ko‘rsatilgan hujjatlar to‘liq hajmda qabul qilib olingan kundan boshlab yigirma ish kunidan oshmagan muddatda ko‘rib chiqadi va litsenziyani beradi yoki uni berishni rad etadi.”;
 g) 12-band quyidagi tahrirda bayon etilsin:
 “12. Litsenziya berganlik uchun O‘zbekiston Respublikasining “Davlat boji to‘g‘risida”gi Qonunida belgilangan miqdorda va tartibda davlat boji undiriladi.”;
 d) 13-banddagi “qaror qabul qilingandan keyin uch kun mobaynida” degan so‘zlar “qaror qabul qilingan sanadan e’tiboran bir ish kunidan kechiktirmay” degan so‘zlar bilan almashtirilsin;
 e) 15-bandda:
 birinchi xatboshi quyidagi tahrirda bayon etilsin:
 “15. Litsenziya QR-kod (matrik shtrixli kod) qo‘yilgan holda elektron shaklda rasmiylashtiriladi.”;
 ikkinchi xatboshi chiqarib tashlansin;
 j) 16 va 22-bandlar o‘z kuchini yo‘qotgan deb topilsin;
 z) 17-bandda:
 ikkinchi xatboshi quyidagi tahrirda bayon etilsin:
 “litsenziya da’vogari litsenziya olish uchun zarur bo‘lgan hujjatlarni to‘liq bo‘lmagan hajmda taqdim etishi;”;
 to‘rtinchi xatboshidagi “shart-sharoitlariga nomuvofiqligi” degan so‘zlar “shartlariga nomuvofiqligi” degan so‘zlar bilan almashtirilsin;
 i) 18-band quyidagi tahrirda bayon etilsin:
 “18. Kamchiliklarni bartaraf etish zarurligi to‘g‘risidagi xabarnoma litsenziya da’vogariga yozma shaklda, taqdim etilgan hujjatlarda aniqlangan kamchiliklar va ularni bartaraf qilib, hujjatlarni ko‘rib chiqish uchun takroran taqdim etish mumkin bo‘lgan muddat ko‘rsatilgan holda yuboriladi. Xabarnomada ko‘rsatilgan muddat kamchiliklarni bartaraf etish uchun zarur bo‘lgan vaqtga mutanosib bo‘lishi, lekin o‘ttiz ish kunidan ortiq bo‘lmasligi kerak.
 Kamchiliklarni bartaraf etish zarurligi to‘g‘risidagi xabarnoma litsenziya da’vogariga yuborilgan taqdirda litsenziyani berish to‘g‘risidagi arizani ko‘rib chiqish muddati to‘xtatib turiladi.”;
 k) quyidagi mazmundagi 181 — 185-bandlar bilan to‘ldirilsin:
 “181. Hujjatlar xabarnomada ko‘rsatilgan kamchiliklarni bartaraf etmasdan yoki xabarnomada ko‘rsatilgan muddat o‘tgandan keyin takroran taqdim etilgan taqdirda, litsenziyalovchi organ litsenziyani berishni rad etish haqida qaror qabul qiladi.
 182. Litsenziyani berish rad etilganligi haqidagi xabarnoma litsenziya da’vogariga rad etish sabablari, qonunchilikning aniq normalari va litsenziya da’vogari mazkur sabablarni bartaraf etib, hujjatlarni takroran ko‘rib chiqish uchun taqdim etishi mumkin bo‘lgan muddat ko‘rsatilgan holda yuboriladi.
 Litsenziya da’vogari rad etish sabablarini bartaraf etib, hujjatlarni takroran ko‘rib chiqish uchun taqdim etishi mumkin bo‘lgan muddat litsenziyani berish rad etilganligi haqidagi xabarnoma olingan kundan e’tiboran o‘n ish kunidan kam bo‘lmasligi lozim.
 183. Litsenziya da’vogari litsenziya berishni rad etish uchun asos bo‘lgan sabablarni belgilangan muddatda bartaraf etib, hujjatlarni takroran ko‘rib chiqish uchun taqdim etganda, litsenziyalovchi organ litsenziya da’vogarining arizasini va rad etish sabablari bartaraf etilganligini tasdiqlovchi tegishli hujjatlarni ular olingan kundan e’tiboran besh ish kunidan oshmagan muddatda ko‘rib chiqadi.
 Litsenziya da’vogarining arizasini takroran ko‘rib chiqqanlik uchun yig‘im undirilmaydi.
 184. Litsenziya da’vogarining arizasini takroran ko‘rib chiqishda litsenziyani berish rad etilganligi haqidagi xabarnomada ilgari ko‘rsatilmagan yangi asoslar bo‘yicha litsenziya berishni rad etishga yo‘l qo‘yilmaydi, bundan ilgari ko‘rsatilgan sabablar bartaraf etilganligini tasdiqlovchi hujjatlar bilan bog‘liq rad etish sabablari keltirilishi mustasno.
 185. Litsenziyani berish rad etilganligi haqidagi xabarnomada ko‘rsatilgan muddat o‘tganidan keyin litsenziya da’vogari tomonidan berilgan ariza yangidan topshirilgan hisoblanadi va litsenziyalovchi organ tomonidan umumiy asoslarda ko‘rib chiqiladi.”;
 l) 5-bobning nomi quyidagi tahrirda bayon etilsin:
 m) 19-banddagi “bir oy muddatda” degan so‘zlar “besh ish kuni ichida” degan so‘zlar bilan almashtirilsin;
 n) 20 va 21-bandlar quyidagi tahrirda bayon etilsin:
 “20. Litsenziya qayta rasmiylashtirilguniga qadar, litsenziat yoki uning huquqiy vorisi litsenziyani qayta rasmiylashtirish to‘g‘risidagi arizasi asosida valyuta birjasi faoliyatini amalga oshiradi.
 21. Litsenziyani qayta rasmiylashtirish va berish litsenziyalovchi organ tomonidan litsenziyani qayta rasmiylashtirish to‘g‘risidagi ariza tegishli hujjatlar ilova qilingan holda olingan kundan e’tiboran besh ish kuni mobaynida amalga oshiriladi.
 Litsenziyalovchi organ litsenziyani qayta rasmiylashtirishda litsenziyalar reyestriga tegishli o‘zgartirishlar kiritadi.”.
 o) 23-bandda:
 ikkinchi va uchinchi xatboshilar quyidagi tahrirda bayon etilsin:
 “litsenziat o‘z faoliyatini vaqtincha to‘xtatib turganda litsenziyaning amal qilishini to‘xtatib turish haqida litsenziyalovchi organga ariza bilan murojaat qilganda. Bunda litsenziyaning amal qilish muddati olti oygacha to‘xtatib turilishi mumkin;
 litsenziat tomonidan litsenziya talablari va shartlarining buzilganligi aniqlanganda;”;
 beshinchi xatboshi quyidagi tahrirda bayon etilsin:
 “Litsenziyalovchi organning litsenziyaning amal qilishini to‘xtatib turish to‘g‘risidagi qarori litsenziatga litsenziyaning amal qilishini to‘xtatib turish sabablari va qonunchilikning aniq normalari ko‘rsatilgan holda, qaror qabul qilingan kundan e’tiboran bir ish kunidan kechiktirmay, yozma shaklda yetkaziladi.”;
 oltinchi xatboshi quyidagi tahrirda bayon etilsin:
 “Litsenziyalovchi organ litsenziyaning amal qilishini to‘xtatib turishga sabab bo‘lgan holatlar litsenziat tomonidan bartaraf etilishi muddatini belgilaydi. Bunda ko‘rsatilgan muddat litsenziat litsenziyaning amal qilishini to‘xtatib turish to‘g‘risidagi qarorni olgan kundan e’tiboran besh ish kunidan kam va olti oydan ko‘p bo‘lmasligi kerak.”;
 yettinchi xatboshidagi “uch kun muddat ichida” degan so‘zlar “uch ish kuni ichida” degan so‘zlar bilan almashtirilsin;
 p) 24 va 25-bandlar quyidagi tahrirda bayon etilsin:
 “24. Litsenziyaning amal qilishi quyidagi hollarda tugatiladi:
 valyuta birjasi faoliyatini litsenziyalash tartibi bekor qilinganda;
 litsenziat tomonidan litsenziyalovchi organga litsenziyaning amal qilishini olti oygacha bo‘lgan muddatga to‘xtatib turish to‘g‘risida ariza bilan ilgari murojaat etilgan bo‘lib, mazkur muddat ichida litsenziyaning amal qilishini qayta tiklash to‘g‘risida litsenziyalovchi organga ariza bilan murojaat qilinmagan taqdirda.
 25. Litsenziya quyidagi hollarda bekor qilinadi:
 litsenziat litsenziyani bekor qilish to‘g‘risida ariza bilan murojaat qilganda;
 litsenziya qalbaki hujjatlardan foydalanilgan holda olinganligi fakti aniqlanganda;
 litsenziat faoliyati yuridik shaxs sifatida tugatilganda — tugatilgan paytdan e’tiboran yoki uning faoliyati qayta tashkil etish natijasida tugatilganda — qayta tashkil etilgan paytdan e’tiboran, bundan uning o‘zgartirilishi, shuningdek yangidan vujudga kelgan yuridik shaxsni davlat ro‘yxatidan o‘tkazish sanasida qayta tashkil etilayotgan yuridik shaxsda valyuta birjasi faoliyatini amalga oshirish uchun litsenziya mavjud bo‘lgan taqdirda qo‘shib yuborilishi mustasno;
 litsenziya berilganligi uchun davlat boji belgilangan muddatda to‘lanmaganda;
 litsenziat litsenziyaning amal qilishini to‘xtatib turishga olib kelgan holatlarni litsenziyalovchi organ tomonidan belgilangan muddatda bartaraf etmaganda;
 litsenziyalovchi organning litsenziyani berish to‘g‘risidagi qarorining qonunga xilofligi aniqlanganda;
 litsenziat tomonidan litsenziya talablari va shartlari muntazam ravishda (bir yil davomida ikki va undan ortiq marotaba) yoki bir marotaba qo‘pol ravishda buzilganda, agar mazkur qoidabuzarliklar fuqarolarning hayoti va sog‘lig‘iga ziyon, jismoniy va yuridik shaxslarning huquqlari va qonuniy manfaatlariga, jamoat xavfsizligiga zarar hamda atrof-muhitga ziyon yetkazilishiga olib kelgan bo‘lsa.
 Quyidagilar litsenziya talablari va shartlarini qo‘pol ravishda buzish deb hisoblanadi:
 birjalar va birja faoliyati to‘g‘risidagi qonunchilik hujjatlarida oshkor etilishi taqiqlangan birja bitimlari to‘g‘risidagi axborotning valyuta birjasi tomonidan uchinchi shaxslarga oshkor etilishi;
 valyuta birjasi tomonidan birja a’zolarining va ular mijozlarining pul mablag‘laridan o‘z manfaatlari yo‘lida foydalanishi, bundan birjalar va birja faoliyati to‘g‘risidagi qonunchilik hujjatlarida va birja savdosi qoidalarida nazarda tutilgan hollar mustasno;
 birja a’zolarining barchasiga birja savdolarida bir vaqtda ishtirok etish imkoniyatining ta’minlanmaganligi;
 valyuta birjasi tomonidan bozor konyunkturasini sun’iy ravishda o‘zgartirishga sabab bo‘lishi mumkin bo‘lgan noto‘g‘ri va ataylab yolg‘on ma’lumotlarning tarqatilishi.
 Litsenziyalovchi organning litsenziyani bekor qilish to‘g‘risidagi qarori litsenziatga yozma shaklda, qaror qabul qilingan kundan e’tiboran bir ish kunidan kechiktirmay yetkaziladi.”;
 r) 28-band quyidagi tahrirda bayon etilsin:
 “28. Litsenziyalovchi organ litsenziyalar reyestrini yuritadi va unda quyidagilar ko‘rsatilgan bo‘lishi lozim:
 litsenziatning nomi, joylashgan eri (pochta manzili), soliq to‘lovchining identifikatsiya raqami (STIR);
 litsenziya berilgan sana va tartib raqami;
 litsenziyani qayta rasmiylashtirish, uning amal qilishini to‘xtatib turish, qayta tiklash, tugatish, uni bekor qilish asoslari hamda sanalari.”.